ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ru ky ky ky ky ky ky ky ky ky ky ky ky ky ky kk ky ky ky ky ky ky ky ky ky ky ky ky ky ky ky ky tt ky ky ky ky ky ky ky ky ky ky ky ky ky ky ky ky ru ky ru
"Айат пресс", 12.02.09 - 12-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Таянемдин терезелеринин айнектерин күбүп таштап, чыр салгам"
Эгерде, ырчы, актер же саясатчы адамдар арасынан сыйлап, кумир тутуп, жүрсөңүз "Айат пресс" гезитиндеги "Кумир менен чайлашуу" рубрикасына кайрылсаңыздар болот. Сиздер көрсөм, жолугуп кызыккан суроомо жооп алсам деп дегдеген тилегиңизге жетесиз. Биздин редакцияда жолугуп, чай үстүндө кенен баарлашасыз.
Бул жолу рубрикабыздын коногу ырчы Мирбек Атабеков. Жылдын мыкты ырчы мырзасы өзүнүн күйөрман кыздары менен чай үстүндө жай олтуруп, маек курду. Айтылган убакыттан бир аз кечигип келгени менен күйөрмандары менен таанышып, узаткан суроолоруна ачылып жооп берип, тамашалап, кыздардын көңүлүн ачты.
Нурила: -Алгачкы ырыңызды ким жазып берди эле?
Мирбек: - Биринчи "Жүзүм" деген ырды өзүм жазгам. Ал убакта сөзүнө көп көңүл бурбай, обонуна басым жасагандыктан, ал кездеги ырларымдын мааниси жок болуп калган. Азыр сөзүнө да, музыкасына да чоң маани берем. Жөн эле "сени сүйөм" деп ырдап салбастан кандай сүйөрүмдү ачып, чыгарманы бышырганга тырышам.
Мээрим: - Кыргыз адабиятына мамилең кандай? Кыргыз жазуучуларынын адабий чыгармаларын окуйсуңбу?
Мирбек: - Мектепте эле кыргыз адабиятын жакшы окучумун. Чынгыз Айтматовдун "Ак кеме", "Биринчи мугалим", "Саманчынын жолу" ж. б. чыгармаларын окуп чыккам. Тарыхка кызыккандыктан тарыхый романдарды көп окудум. Негизи жеринен эле тарыхка кызыгам. Кыргыз болгон соң өз тилиңдеги адабий чыгармаларды окуп жүрүү, алардын авторлору жөнүндө билүү зарыл.
Мирзада: - "Манас", "Семетей" эпосторун окудуңуз беле?
Мирбек: - Кичине кезимен эле Манас атабыздын тарыхын жакшы билем. Чоң аталарым манасты жаттап айткан адамдар болгондуктан. Бизди тизип олтургузуп коюп манас айтып берчү. Ошолордун айтканын кунт коюп угуп жүрүп "Манас" эпосун окубасам да тарыхын терең түшүнгөм. Жада калса эжелерим менен талашып, тартышып, "андай эмес, мындай" деп уруша кеткен учурлар болгон. Манастын жети осуятын билем.
Жылдыз: - Сахнадан көргөндө дайыма жайдары жүргөнсүйсүң. Ачууң чукулбу же жиниңди топтоп туруп чыгарасыңбы?
Мирбек: - Сахналаш достор "сен жалжаңкесиң" деп тамашалап калышат. Өзүм жайдары жүргөндү жакшы көрөм. Бирөө жиниме тийсе деле өтө көңүл буруп, ага бушайман деле болбойм. Ачуум оңой менен келбейт. Бирок бир жиним келсе ушундай жарылам дейсиң. Ачуума тийген адам менен кыйкырышып, жиним чыгып кетет. Анан бир аз убакыт өткөндөн кийин унуткарып коем. Кайра тиги кишиге боорум ачып, алдына түшүп, кечирим сурайм. Ичиме катып, кек сактабайм. Бул жагынан апамды тартып калгам, атам аябай катуу адам экен. Мен аны көрбөсөм да көргөн, билгендерден угуп, атам жөнүндө маалымат алгам.
Гүзал: - Кыргыздын каада-салтына кандай карайсың? Кой союп, устакандаганды билесиңби?
Мирбек: - Кой сойгонду билем. Айылда жашап жүргөндө аталаш бир тууган байкем экөөбүз үйдө калбайбызбы, ал кезде короо толо кой. Анан үйдө чоңдор жок учурда эмне болгонун билбейм, айтор короодон бир топ кой кырылып калыптыр. Экөөбүз ошолорду колубуздун келишинче союп, байкем жиликтеп, ошондо кой сойгонду үйрөнгөм. Азыр үйдө кой сойгондо өзүм эле союп, жиликтейм. Жакында карындашымды турмушка узаттык. Тоюнда кой союп, казан асып жүрсөм кудалар таң калып, "ырчы болсоң, кой сойгонду билесиңби" дешет. Ырчы болсо эле эч нерсе билбей калууга болбойт да.
Айжан: - Көлгө тайларыңызга көп барсаңыз керек...
Мирбек: - Бала кезде көп бардым. Бир жолу апам алпарып таянемдин колуна таштап коюп кеттип, мектепке кире элек кезим. Апамды ээрчип ыйласам болбоду. Кеткенден кийин таянемдин үйүнүн терезелеринин айнектерин, камокто соода кылышчу, камоктун айнектеринен бери талкалап, чыр салгам. Ошол кылыгымды азыркыга чейин айтып, күлүп калышат. Кийин каникулга тараган сайын барып, көлгө түшүп эс алып жүрдүм. Азыр көлгө барганда тайларымдыкына барам.
Нурила: - Ырчылыктан башка кандай өнөрүңүз бар?
Мирбек: - Үй тиричилигиндеги жумуштарды жасайм. Короонун тазалыгын жакшы көрөм. Үйдө от жагам. Сүрөт тартууга кызыгам.
Гүзал: - Апаңызга жардам берип, ашканада тамак жасайсызбы?
Мирбек: - Тамак жасаганды такыр жактырбайм. Тамак да тандабайм. Апамдын жасаган тамактарынын баарын жакшы көрөм. Өзгөчө лагманын тамшанып жейм. Укмуштай сонун жасайт.
Айжан: - Турмушта кандай адамсыз?
Мирбек: - Өтө жөнөкөймүн. Бир ишти жасаганда шашмалыгым бар. Шайырмын, тамашалап сүйлөп, достордун көңүлүн ачканды жакшы көрөм. Менин кээ бир айткандарымдын тамаша, чын экенин билбей эле ишене беришет.
Нурила: - Чыгармачылыкка бут тоскон адам барбы?
Мирбек: - Азырынча андай кара санаган адамдарды кездештире элекмин. Кесиптештер бири-бирибизди колдоп, ынтымактуу иштешебиз. Андыктан мага, чыгармачылыгыма бут тоскондор жок деп билем.
Жылдыз: - Шоу дүйнөсүндө кыйынчылыктар көп деп айтышат эмеспи. Ошондой оор абалдарга туш болгондо сахнаны таштап, басып кеткиң келбейби?
Мирбек: - Чынын айтсам ырсыз жашоону элестете албайм. Жеңил болобу, оор болобу ушул кесипти тандаган соң бардык кыйынчылыктарына чыдоого даярмын. Эми азырынча өтө деле оор учурлар жок. Алгач чыкканда бир аз кыйналганбыз. Бирок ал өтүп кеткен соң билинбей калат экен. Кыйналган учурда "сахнадан кетем" деп айтпайм. Бизде кыйынчылык көбүнчө моралдык жактан болот. Анын барын жеңип чыгууга аракет кылабыз. "Ырчы болбой койсом эмне" деген өкүнүү болгон эмес, болбойт дагы.
Мээрим: - Сени кумир тутуп, чыгармачылыгыңды сыйлаган жаштар көп да. Анан өзүң дүйнөлүк ырчылар арасынан кумир санап, идеал туткан атактуулар барбы?
Мирбек: - Албетте, дүйнө жылдыздарынын арасында идеал тутуп, тажрыйба алсам деген адамдар бар. Бирок алардын жанына баруу кыйын да, жолугуп, кол алышуу үчүн ошолордун деңгээлине жетүү керек. Бизде андай мүмкүнчүлүктөр аз.
Мисалы, Америка менен Кыргызстандын ортосу асман менен жердей. Ошентсе да азыр мен батыштын музыкасына көп кызыкпай калдым. Кыргыздын өзүнүн обондору, ырлары керемет.
Гүзал: -Азыр кандай темадагы ырларды жазып атасыз? Башка элдин тилинен которуп ырдаган ырларыңыз барбы?
Мирбек: - Которуп алып ырдаганды жактырбайм. Ал эми учурда сүйүү жөнүндө ыр жазып атам. Бизде, акыркы кезде кайгылуу ырларды ырдап, элдин маанайын башка жакка бургансып салдык. Ошондуктан угармандардын жүрөгү, көңүлү үчүн сүйүүнү даңазалаган, шаңдуу ыр чыгарганы турам. Баягы, "Сени гана" деген ырдын стилине кайрылгым келип атат. Башка да жакшы ырларды жаратуудамын. Буюрса, жакында жарык көрөт.
Мирзада: - Чыгарган ырларыңызды кимдерге арнайсыз?
Мирбек: - Менин бир гана чыгармам бар. Ал чоң энеме арнап жазылган, "Энекем" деген ыр, ырдап жүрөм, клибин да тартканбыз. Көңүлүмө да абдан жагат. Калган чыгармаларым жалаң фантазиялардын арты менен жазылат.
Жылдыз: -"Мирбек сүйүүсүн тааптыр, жакында үйлөнөт экен" деген сөздөрдү угуп калдым. Ушул чынбы?
Мирбек: - Үйлөнүүгө азырынча жашмын. Апам да "балам, үйлөнбөйсүңбү" дегенде коркуп кетем. Анткени "келечек турмуш кандай болот?" деген ой көкүрөгүмдү эзип келет. Турмуш куруу оңой нерсе эмес да. Чыгармачыл адам болгондон кийин алган жарың чыгармачылыкты түшүнгөн, ишиңе өбөк болгон адам болсо жакшы го. Жөнөкөй кызды алган соң бири-бирибизди түшүнүшпөй турсак кантебиз. Азырынча андай кызды жолуктура элекмин. Ошондуктан үйлөнүү тууралуу оюмда жок.
Мээрим: - Сүйлөшкөн кызыңар болсо деле ачык айтпасаңар керек да?...
Мирбек: - Мен күйөрмандарыман сырымды жашыргыдай ууру кылып аткан жокмун. Болгонун болгондой айтып эле жүрөм. Эгер кыз менен сүйлөшүп, чыныгы сүйүүгө кезиксем, албетте сиздерге кабарлайм.
Нурила: - Жылыга эл алдына бир жаңылык жасап чыгат эмессизби? Бул жылда эмне жаңылык тартуулайын деп атасыз?
Мирбек: - Бул жылга жакшы нерселерди жасайлы деген пландар көп. Канат байке да жакшы идеаларды айтып, кеңешип иштеп атабыз. Аны азырынча ачыкка чыгарбай кое турсакпы дегенбиз. Себеби жылда бир нерсе жасайлы деп, ачык айтып баштасак эле башкалар туурап, идеябызды уурдап алып атышат. Ошондуктан алдын-ала жар салбай эле, убагы келгенде дароо чыгаралы деп атабыз. Жаңылыктарыбызга буюрса алдыда күбө болосуздар.
Кыялга жетелеген кыл кыяк
Кыргыздын кыл кыягында ойногон таланттуу жаш кыз Залина Касымова 24-февралда кыргыз музыкасын таанытуу үчүн фольклордук топ менен Германия, Голландия өлкөлөрүн кыдырууга чыгармачылык сапар алганы даярданып аткан кези. Сапары байсалдуу болсун.
сүйүү күнүндө "сүйүү" тартуулайт
Гүлнара Тойгонбаева жаштардын сүйүү күнүнө карата "Сүйүү эпидемиясы" деген темада "Алтын казына" ресторанында чай концерт өткөрүп, күйөрмандарына "сүйүү" тартуулайт. Чай концертти белгилүү ырчылар Гүлнаранын достору коштоп, обон созот. Көрүүчүлөр-капчыктуу бизнесмен, чоң кызматта иштеген адамдар.
Белгилүү шоу-вумен Ассоль Молдокматова казак кино режиссерунун тасмасына тартылууга белсенип, фильмдин сценарийи менен таанышып атат. Мурда тасмага тартылып, актердук чеберчиликтен кабары бар теле жылдыз бул ирет башкы каармандын образын мыкты аткаруу үчүн кызуу даярдык көрүүдө.
Гүлнара Кахарова быйыл туулган күнүн үйүндө өткөрдү. Бала кезинен бери бирге жүргөн дос-курбулары жана кесиптештери келип, жакшы тилектерин айтып, белектерин тапшырышты. Гүлгө оролгон ырчы Гүлнара Кахарова азыр эс алууда.
"Садагам" деп сыздаган жаш ырчы жигит Даниель Ош шаарына сапар алды. Ал жактан жаңы жаздырган ырына клип тартып келмекчи. Мындай эмгектин барысы жөн жерден эмес. Даниель жазында айымдардын майрамына карата концерт берүүгө даярданууда.